|  |  |
| --- | --- |
| ΕΛΛΗΝΙΚΗ ΔΗΜΟΚΡΑΤΙΑ  ΥΠΟΥΡΓΕΙΟ ΠΑΙΔΕΙΑΣ ΕΡΕΥΝΑΣ ΚΑΙ ΘΡΗΣΚΕΥΜΑΤΩΝ  **ΠΕΡΙΦΕΡΕΙΑΚΗ ΔΙΕΥΘΥΝΣΗ**  **Π/ΘΜΙΑΣ & Δ/ΘΜΙΑΣ ΕΚΠ. ΑΤΤΙΚΗΣ**  **ΓΡΑΦΕΙΟ ΣΧΟΛΙΚΩΝ ΣΥΜΒΟΥΛΩΝ ΔΔΕ Α΄ ΑΘΗΝΑΣ**  **ΕΙΡΗΝΗ ΦΩΤΙΟΥ**  **ΑΝ. ΣΧΟΛΙΚΗ ΣΥΜΒΟΥΛΟΣ ΠΕ 88**  Ταχ. Δ/νση  **:** Κηφισίας 16, 11526, ΑΘΗΝΑ  Τηλέφωνο **:** **210** **5241118**  **Κινητό : 6942768399**  FAX **:** **210-7786024**  e-mail  **:** [efotiou@sch.gr](mailto:efotiou@sch.gr)  Blog  **:** <http://blogs.sch.gr/efotiou/> | Βαθμός Προτερ. : **ΕΠΕΙΓΟΝ**  Αθήνα : 15-5-2018  Αριθ. πρωτ.:312  **ΠΡΟΣ :** Υπουργό Παιδείας κ. Κ. Γαβρόγλου  **ΚΟΙΝΟΠΟΙΗΣΗ**   * Γενικό Γραμματέα Υπουργείου Παιδείας κ. Γ. Αγγελόπουλο * Προϊστάμενη Γενικής Διεύθυνσης Σπουδών Πρωτοβάθμιας και Δευτεροβάθμιας Εκπαίδευσηςκ. Α. Μπάρλα * Προϊστάμενο Διεύθυνσης Σπουδών, Προγραμμάτων και Οργάνωσης Δευτεροβάθμιας Εκπαίδευσης κ. Σπ. Κωνσταντάτο |

**ΘΕΜΑ**: ΑΙΤΗΜΑ ΓΙΑ ΤΙΣ ΑΝΑΘΕΣΕΙΣ ΜΑΘΗΜΑΤΩΝ ΓΥΜΝΑΣΙΩΝ-ΛΥΚΕΙΩΝ ΣΕ ΔΑΣΟΛΟΓΟΥΣ

Αξιότιμε κύριε Υπουργέ

Στο ΦΕΚ 1544/04-05-2018 που καθορίζει τις αναθέσεις των μαθημάτων Γυμνασίου και Γενικού Λυκείου, οι πτυχιούχοι Δασολογίας και Φυσικού Περιβάλλοντος (ΠΕ88.05) στο μεν Γυμνάσιο έχουν ανάθεση μόνο την **Τεχνολογία**, ενώ στο Γενικό Λύκειο δεν έχουν κανένα μάθημα με ανάθεση, και αυτό δεν διορθώθηκε ούτε με την ΥΑ 76099/Δ2/11-05-2018, η οποία τροποποιεί τις αναθέσεις αυτές.

Στο παρελθόν όλοι οι εκπαιδευτικοί του Κλάδου ΠΕ14 είχαν στο Γενικό Λύκειο με Β ανάθεση τα μαθήματα της Βιολογίας λόγω επιστημονικής συνάφειας με το περιεχόμενο των σπουδών τους.

Ακόμα πιο κραυγαλέος είναι ο αποκλεισμός του Κλάδου ΠΕ88.05 Δασολογίας και Φυσικού Περιβάλλοντος από το μάθημα **«Γεωλογία και Διαχείριση Φυσικών πόρων»** όταν μάλιστα ένας από τους συγγραφείς του συγκεκριμένου σχολικού εγχειριδίου είναι Δασολόγος. Αναρωτιέται κανείς αν ένας Δασολόγος, ένας Δασοπόνος ή ένας Περιβαλλοντολόγος δεν μπορεί να διδάξει το μάθημα αυτό, τότε ποιος μπορεί.

Τέλος, με το να μην έχει κανένα μάθημα ανάθεση στο Γενικό Λύκειο, ο κλάδος αυτός αποκλείεται αυτομάτως και από το μάθημα της Ερευνητικής Εργασίας, για το οποίο ή ύπαρξη ανάθεσης σε άλλο μάθημα είναι προϋπόθεση διδασκαλίας.

Με βάση τα παραπάνω, σας ζητούμε να μεριμνήσετε για την αποκατάσταση της αδικίας προς τον κλάδο αυτό, δίνοντας

* με Α ανάθεση το μάθημα **«Γεωλογία και Διαχείριση Φυσικών πόρων»** στον κλάδο ΠΕ88.05
* με Β Ανάθεση τα μαθήματα της **Βιολογίας Γυμνασίου και Γενικού Λυκείου** στους εκπαιδευτικούς ΠΕ88.05 που προέρχονται από τον παλαιό κλάδο ΠΕ14.05.

Με εκτίμηση

Οι σχολικοί Σύμβουλοι των Γεωπόνων και Δασολόγων

Ανδρέας Αθανασόπουλος και Ειρήνη Φωτίου